Osnovna škola „Vazmoslav Gržalja“, koju zastupa ravnateljica Jadranka Bartolić Muzica, prof., uz suglasnost Školskog odbora OŠ „Vazmoslav Gržalja“, dana 21.srpnja 2022. godine objavljuje Natječaj za prodaju osobnog vozila Citroen Jumper:

Na temelju članka 35. Zakona o vlasništvu i drugim stvarnim pravima (NN br. 91/96, 68/98, 22/00, 73/00, 114/01,79/06, 146/08, 38/09, 153/09, 143/12 i 152/14) i članka 133. Statuta OŠ „Vazmoslav Gržalja“ objavljuje

N A T J E Č A J

za prodaju osobnog vozila

I.PREDMET PRODAJE

Osobno vozilo marke CITROEN; model: JUMPER, 2.8. HDI COMBI CL ; boja: bijela; broj šasije: VF7ZAPMPA17403142; godina proizvodnje 2004.; vrsta motora: disel, snaga motora u Kw: 94; broj prijeđenih kilometra: 290.000,00 ; ispravno, neregistrirano.

Početna cijena je 13.800,00 kuna (trinaestisućaiosmastokuna).

Vozilo se može pogledati u OŠ „Vazmoslav Gržalja“, Buzet, II.istarske brigade 18, svaki radni dan od 8,00 – 12,00 sati (uz prethodnu najavu), a sve informacije o vozilu mogu se dobiti na broj telefona 052/662-856.

II. UVJETI PRODAJE

Pravo podnošenja ponude imaju pravne i fizičke osobe.

Vozilo se prodaje po načelu „viđeno-kupljeno“. Reklamacije na kupljeno vozilo se ne priznaju.

Ponuda mora sadržavati:

-naziv odnosno ime i prezime, točnu adresu i OIB ponuditelja,

-presliku osobne iskaznice odnosno izvadak iz sudskog registra,

-ponuđenu kupoprodajnu cijenu izraženu u kunama,

-broj telefona ili mobitela za kontakt.

III. DOSTAVLJANJE PONUDA

Prodaja se vrši dostavom pisanih ponuda na adresu:

Osnovna škola „Vazmoslav Gržalja“, II.istarske brigade 18, 52420 Buzet, s naznakom „ponuda za kupnju vozila- ne otvaraj“.

Natječaj je otvoren od 21. do 29. srpnja 2022.godine. Ponude će se otvarati 2.kolovoza 2022.godine u 10,00 sati. Nema javnog otvaranja ponuda.

IV.KRITERIJ ZA ODABIR PONUDE

Kriterij za odabir je ponuda s najvišom ponuđenom cijenom.

Ukoliko ponuditelj istakne cijenu nižu od početne, ponuda će se smatrati neprihvatljivom te će se ista biti odbijena.

Odluka o odabiru biti će obavljena na oglasnoj ploči i Internet stranici škole u roku od 8 dana od dana otvaranja ponuda.

Osnovna škola „Vazmoslav Gržalja“ zadržava pravo odustajanja od prodaje nakon provedenog natječaja i pri tome ne snosi nikakvu odgovornost prema sudionicima natječaja niti ne mora objasniti razloge svog odustajanja.

V.SKLAPANJA UGOVORA

U roku od osam dana od dana donošenja odluke o odabiru sklopit će se kupoprodajni ugovor.

Plaćanje se vrši u roku 8 dana od dana zaključivanja kupoprodajnog ugovora na IBAN HR4824020061100108562.

Isporuka: po primitku potvrde o uplaćenoj cjelokupnoj kupoprodajnoj cijeni.

Sve troškove vezane za prijenos prava vlasništva, poreze, eventualne pristojbe i javnobilježničke usluge snosi kupac.

KLASA: 407-07/22-01/01

URBROJ: 2163-46-01-22-1

Buzet, 21.srpnja 2022.

 Ravnateljica:

 Jadranka Bartolić Muzica,prof.